CELEX: 52015PC0312
Language: lt
Date: 2015-06-26
Title: Pasiūlymas TARYBOS SPRENDIMAS dėl Europos Sąjungos bei jos valstybių narių ir Korėjos Respublikos pagrindų susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos bei jos valstybių narių vardu

EUROPOS
                             KOMISIJA

                                                       Briuselis, 2015 06 26
                                                       COM(2015) 312 final

                                                       2015/0138 (NLE)

                                          Pasiūlymas

                                 TARYBOS SPRENDIMAS

         dėl Europos Sąjungos bei jos valstybių narių ir Korėjos Respublikos pagrindų
     susitarimo protokolo, kuriuo atsižvelgiama į Kroatijos Respublikos įstojimą į Europos
              Sąjungą, sudarymo Europos Sąjungos bei jos valstybių narių vardu

LT                                                                                           LT
 ---pagebreak---                                AIŠKINAMASIS MEMORANDUMAS

     1.      PASIŪLYMO APLINKYBĖS
     Pagal Aktą dėl Kroatijos Respublikos stojimo Kroatija prisijungs prie Europos Sąjungos bei
     jos valstybių narių pasirašytų ar sudarytų tarptautinių susitarimų sudarydama prie tų
     susitarimų pridedamus protokolus.
     Europos Sąjungos bei jos valstybių narių ir Korėjos Respublikos pagrindų susitarimas (toliau
     – susitarimas) pasirašytas 2010 m. gegužės 10 d.
     Priėmus [...] Tarybos sprendimą dėl Europos Sąjungos bei jos valstybių narių ir Korėjos
     Respublikos pagrindų susitarimo protokolo, kuriuo atsižvelgiama į Kroatijos Respublikos
     įstojimą į Europos Sąjungą (toliau – protokolas), pasirašymo, [...] protokolas pasirašytas su
     Korėjos Respublikos atstovu.
     Todėl pateiktas tolesnis pasiūlymas:
             i)    pasiūlymas dėl Tarybos sprendimo dėl protokolo sudarymo.

     2.      KONSULTACIJŲ SU SUINTERESUOTOSIOMIS ŠALIMIS IR POVEIKIO
             VERTINIMO REZULTATAI
     Po protokolo pasirašymo Komisija teikia pasiūlymą dėl Tarybos sprendimo dėl protokolo
     sudarymo.

     3.      TEISINIAI PASIŪLYMO ASPEKTAI
     Komisija prašo Tarybos suteikti įgaliojimus Europos Sąjungos bei jos valstybių narių vardu
     sudaryti Europos Sąjungos bei jos valstybių narių ir Korėjos Respublikos pagrindų susitarimo
     protokolą, kuriuo atsižvelgiama į Kroatijos įstojimą į ES.

LT                                                2                                                  LT
 ---pagebreak---                                                                  2015/0138 (NLE)

                                                  Pasiūlymas

                                        TARYBOS SPRENDIMAS

             dėl Europos Sąjungos bei jos valstybių narių ir Korėjos Respublikos pagrindų
         susitarimo protokolo, kuriuo atsižvelgiama į Kroatijos Respublikos įstojimą į Europos
                  Sąjungą, sudarymo Europos Sąjungos bei jos valstybių narių vardu

     EUROPOS SĄJUNGOS TARYBA,
     atsižvelgdama į Sutartį dėl Europos Sąjungos veikimo, ypač į jos 207 ir 212 straipsnius kartu
     su 218 straipsnio 6 dalies a punktu,
     atsižvelgdama į Aktą dėl Kroatijos Respublikos stojimo, ypač į jo 6 straipsnio 2 dalį,
     atsižvelgdama į Europos Komisijos pasiūlymą,
     atsižvelgdama į Europos Parlamento nuomonę,
     kadangi:
     (1)      pagal Stojimo akto 6 straipsnio 2 dalį dėl Kroatijos prisijungimo prie Europos
              Sąjungos bei jos valstybių narių ir Korėjos Respublikos pagrindų susitarimo turi būti
              susitarta sudarant susitarimo protokolą. Taikytina supaprastinta procedūra, pagal kurią
              protokolą vienbalsiai valstybių narių vardu turi sudaryti Taryba ir atitinkamos
              trečiosios šalys;
     (2)      2012 m. rugsėjo 14 d. Taryba įgaliojo Komisiją pradėti derybas su atitinkamomis
              trečiosiomis šalimis. Derybos su Korėjos Respublika sėkmingai užbaigtos ir [data]
              [vieta] pasirašytas protokolas Europos Sąjungos bei jos valstybių narių vardu;
     (3)      todėl protokolas turėtų būti patvirtintas,
     PRIĖMĖ ŠĮ SPRENDIMĄ:

                                                  1 straipsnis
     1.         Europos Sąjungos bei jos valstybių narių ir Korėjos Respublikos pagrindų susitarimo
                protokolas, kuriuo atsižvelgiama į Kroatijos Respublikos įstojimą į Europos Sąjungą,
                patvirtinamas Europos Sąjungos bei jos valstybių narių vardu.
     2.         Protokolo tekstas pridedamas prie sprendimo dėl jo pasirašymo ir laikino taikymo1.

                                                  2 straipsnis
     Tarybos pirmininkas paskiria asmenį, įgaliotą Europos Sąjungos bei jos valstybių narių vardu
     pateikti protokolo 4 straipsnio 1 dalyje nurodytą pranešimą.

     1
              OL L […], […], p. […].

LT                                                     3                                                LT
 ---pagebreak---                                             3 straipsnis
     Šis sprendimas įsigalioja jo priėmimo dieną. Jis skelbiamas Europos Sąjungos oficialiajame
     leidinyje.
     Priimta Briuselyje

                                               Tarybos vardu
                                               Pirmininkas

LT                                               4                                                LT
 ---documentbreak---                              EUROPOS
                             KOMISIJA

                                                    Briuselis, 2015 06 26
                                                    COM(2015) 312 final

                                                    ANNEX 1

                                          PRIEDAS

                        PAGRINDŲ SUSITARIMO PROTOKOLAS
     Europos Sąjungos bei jos valstybių narių ir Korėjos Respublikos pagrindų susitarimo
     protokolas, kuriuo atsižvelgiama į Kroatijos Respublikos įstojimą į Europos Sąjungą

                                             prie

                              Pasiūlymo dėl Tarybos sprendimo

         dėl Europos Sąjungos bei jos valstybių narių ir Korėjos Respublikos pagrindų
     susitarimo protokolo, kuriuo atsižvelgiama į Kroatijos Respublikos įstojimą į Europos
              Sąjungą, sudarymo Europos Sąjungos bei jos valstybių narių vardu

LT                                                                                           LT
 ---pagebreak---                          PAGRINDŲ SUSITARIMO PROTOKOLAS
      Europos Sąjungos bei jos valstybių narių ir Korėjos Respublikos pagrindų susitarimo
      protokolas, kuriuo atsižvelgiama į Kroatijos Respublikos įstojimą į Europos Sąjungą

     BELGIJOS KARALYSTĖ,
     BULGARIJOS RESPUBLIKA,
     ČEKIJOS RESPUBLIKA,
     DANIJOS KARALYSTĖ,
     VOKIETIJOS FEDERACINĖ RESPUBLIKA,
     ESTIJOS RESPUBLIKA,
     AIRIJA,
     GRAIKIJOS RESPUBLIKA,
     ISPANIJOS KARALYSTĖ,
     PRANCŪZIJOS RESPUBLIKA,
     KROATIJOS RESPUBLIKA,
     ITALIJOS RESPUBLIKA,
     KIPRO RESPUBLIKA,
     LATVIJOS RESPUBLIKA,
     LIETUVOS RESPUBLIKA,
     LIUKSEMBURGO DIDŽIOJI HERCOGYSTĖ,
     VENGRIJA,
     MALTA,
     NYDERLANDŲ KARALYSTĖ,
     AUSTRIJOS RESPUBLIKA,
     LENKIJOS RESPUBLIKA,
     PORTUGALIJOS RESPUBLIKA,
     RUMUNIJA,
     SLOVĖNIJOS RESPUBLIKA,
     SLOVAKIJOS RESPUBLIKA,
     SUOMIJOS RESPUBLIKA,
     ŠVEDIJOS KARALYSTĖ,
     JUNGTINĖ      DIDŽIOSIOS       BRITANIJOS        IR   ŠIAURĖS    AIRIJOS     KARALYSTĖ,

     Europos Sąjungos sutarties ir Sutarties dėl Europos Sąjungos veikimo Susitariančiosios Šalys,
     toliau – valstybės narės, ir

LT                                                2                                                  LT
 ---pagebreak---      EUROPOS SĄJUNGA, toliau – Sąjunga,
     ir

     KORĖJOS RESPUBLIKA

     toliau kartu – Susitariančiosios Šalys,
     KADANGI:
     2010 m. gegužės 10 d. Briuselyje pasirašytas Europos Sąjungos bei jos valstybių narių ir
     Korėjos Respublikos pagrindų susitarimas (toliau – susitarimas);
     2011 m. gruodžio 9 d. Briuselyje pasirašyta Sutartis dėl Kroatijos Respublikos stojimo į
     Europos Sąjungą (toliau – Stojimo sutartis);
     Kroatijos Respublika turėtų prisijungti prie susitarimo sudarydama Europos Sąjungos Tarybos
     Sąjungos bei jos valstybių narių vardu ir Korėjos Respublikos sudaryto susitarimo protokolą,

     SUSITARĖ:

     1 straipsnis
     Kroatijos Respublika prisijungia prie Europos Sąjungos bei jos valstybių narių ir Korėjos
     Respublikos pagrindų susitarimo kaip Susitariančioji Šalis.

     2 straipsnis
     Tinkamu metu po šio protokolo parafavimo Sąjunga valstybėms narėms ir Korėjos
     Respublikai pateikia susitarimo versiją kroatų kalba. Su sąlyga, kad šis protokolas bus
     sudarytas, pirmame šio straipsnio sakinyje nurodyta kalbos versija tampa autentiška tomis
     pačiomis sąlygomis kaip ir susitarimo versijos originalo kalbomis.

     3 straipsnis
     Šis protokolas yra neatskiriama susitarimo dalis.

     4 straipsnis
     1. Šį protokolą patvirtina Susitariančiosios Šalys pagal savo procedūras. Susitariančiosios
     Šalys viena kitai praneša apie tuo tikslu būtinų procedūrų užbaigimą.
     2. Šis protokolas įsigalioja kito mėnesio po to, kai Susitariančiosios Šalys viena kitai praneša
     apie tuo tikslu būtinų procedūrų užbaigimą, pirmą dieną.
     3. Kol įsigalios ir su sąlyga, kad bus sudarytas vėliau, protokolas taikomas laikinai nuo jo
     pasirašymo dienos.

     5 straipsnis

LT                                                  3                                                   LT
 ---pagebreak---      Šis protokolas sudarytas dviem egzemplioriais, kurių tekstas airių, anglų, bulgarų, čekų, danų,
     estų, graikų, ispanų, italų, kroatų, latvių, lenkų, lietuvių, maltiečių, olandų, portugalų,
     prancūzų, rumunų, slovakų, slovėnų, suomių, švedų, vengrų ir vokiečių kalbomis ir Korėjos
     oficialiąja kalba yra autentiškas.

     TAI PATVIRTINDAMI šį protokolą pasirašė toliau nurodyti tinkamai įgalioti atstovai.

     Priimta [vieta] [data]

     EUROPOS SĄJUNGOS BEI JOS VALSTYBIŲ NARIŲ VARDU

     KORĖJOS RESPUBLIKOS VARDU

LT                                                 4                                                   LT